ประกาศคณะกรรมการควบคุมการขนส่งทางบก ประจำจังหวัดชลบุรี ฉบับที่ 65 (พ.ศ. 2553) เรื่อง กำหนดเส้นทางสำหรับการขนส่งประจำทางด้วยรถโดยสาร
ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดชลบุรี
ฉบับที่ ๖๕
(พ.ศ. ๒๕๕๓)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วย
คณะกรรมการควบคุมการขนส่งทางบกประจำจังหวัดชลบุรีได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดชลบุรี
ในการประชุมครั้งที่ ๒/๒๕๕๒ เมื่อวันที่ ๑ ตุลาคม ๒๕๕๒ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๑๖/๒๕๕๓ เมื่อวันที่ ๑๖ พฤศจิกายน ๒๕๕๓
จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดชลบุรี
สายที่ ๖๒๖๐ ศรีราชา-บ้านสุรศักดิ์ โดยให้ใช้รายละเอียดเส้นทางดังนี้ คือ

สายที่ ๖๒๖๐ ศรีราชา-บ้านสุรศักดิ์
เริ่มต้นจากสถานที่จอดรถโดยสารประจำทางอำเภอศรีราชา
ไปตามทางหลวงแผ่นดินหมายเลข ๓ แยกขวาไปตามถนนสายศรีราชา-หนองค้อ
ถึงโรงเรียนอัสสัมชัญศรีราชา ไปตามถนนสายศรีราชา-หนองยายบู่ ผ่านบ้านหัวโกรก
บ้านชากค้อ วัดป่า (หนองยายบู่) แยกขวาไปตามถนนสายวัดเขาดิน สี่แยกอากัก ถึงสี่แยกพนาวัลย์
แยกซ้ายไปตามถนนเทศบาลเจ้าพระยาสุรศักดิ์ ไปตามถนนสายศรีราชา-หนองยายบู่ ถึงบ้านหนองค้อ
แยกขวาไปตามถนนชุมชนหนองค้อซอย ๕ แยกซ้ายไปตามทางหลวงแผ่นดินหมายเลข ๓๓๑ ผ่านวัดเขาตะแบก
ทางแยกเข้าวัดเนินตอง แยกซ้ายไปตามถนนสายทางรถไฟเก่า-พันเสด็จนอก ผ่านโรงเรียนบ้านพันเสด็จนอก
แยกซ้ายไปตามทางหลวงแผ่นดินหมายเลข ๓๓๑ กลับรถ
แยกซ้ายไปตามถนนศรีราชาเทิดพระเกียรติ ผ่านบ้านเจ้าพระยา ไปตามทางหลวงชนบทหมายเลข
ชบ ๓๐๓๕ ผ่านบ้านสดชื่น วัดสุรศักดิ์ ตลาดสุรศักดิ์ ไปสุดเส้นทาง ณ
สถานที่จอดรถโดยสารประจำทางบริเวณบ้านสุรศักดิ์


ประกาศ
ณ วันที่ ๓๐ ธันวาคม พ.ศ. ๒๕๕๓
วิชิต ชาตไพสิฐ
ผู้ว่าราชการจังหวัดชลบุรี
ประธานกรรมการควบคุมการขนส่งทางบก
ประจำจังหวัดชลบุรี











ปริยานุช/ผู้จัดทำ
๑๙ เมษายน ๒๕๕๔

ณัฐวดี/ตรวจ
๑๙ เมษายน ๒๕๕๔

[๑] ราชกิจจานุเบกษา
เล่ม ๑๒๘/ตอนที่ ๔๓ ง/หน้า ๑๙๙/๓๑ มีนาคม ๒๕๕๔